Market Timing P.M. – บล.กสิกรไทย
Support : 1560, 1550 Resistance : 1575, 1585-1590 SET เ …
3 ธ.ค. 2562

Support : 1560, 1550
Resistance : 1575, 1585-1590
SET เคลื่อนไหวอยู่ระหว่าง 1561-1574 ขณะที่ ปิดตลาดในช่วงเช้าอยู่ที่ระดับ 1570.64 จุด เพิ่มขึ้น 1.11 จุด หรือ +0.07% ด้วยมูลค่าซื้อขายรวม 2.48 หมื่นล้านบาท
เช้านี้ SET ถดถอยตัวลงเข้าทดสอบแนวรองรับบริเวณ 1560 จากนั้นจึงเด้งตัววกกลับ ขณะที่ด้านสัญญาณของ MACD ระดับวัน ยังคงกดดัน SET แต่ด้านสัญญาณของ RSI ระดับชั่วโมง เริ่มยกตัวขึ้นจากเขตขายมาก จึงประเมินบ่ายนี้ SET น่าจะเผชิญความผันผวน โดยมีระดับแนวต้านที่ 1575 และ 1585-1590 ซึ่งยังให้น้ำหนักทางติดระดับแนวต้านแรก ขณะที่ด้านแนวรองรับอยู่ที่บริเวณ 1560
IVL ระดับชั่วโมง ราคาแกว่งตัวลงภายในช่องขนานกดตัว ก่อนยกตัวขึ้น พร้อมด้วย vol ที่เพิ่มขึ้น ด้านสัญญาณของ MACD เริ่มโค้งเข้าหา Signal line มีสิทธิข้ามผ่าน สร้างโอกาสที่ราคาจะยกตัวขึ้นข้ามผ่านขอบบนของช่องขนานกดตัวดังกล่าว คล้ายรอบก่อนหน้า แนะซื้อเก็งกำไร โดยมีเป้าหมายการทำกำไรที่บริเวณ 35.5 และ 36.75 ขณะที่ใช้การถดถอยตัวหลุด 32.75 เป็น stop loss